करनाल वक्फ वेलफेयर एसोसिएशन पदाधिकारियों ने सौंपा सांसद को ज्ञापन
करनाल. करनालवक्फ वेलफेयर एसोसिएशन की मीटिंग शुक्रवार को हुई। इसमें कहा गया कि वक्फ बोर्ड ने वक्फ लीज रूल 2014 में पास किया था, जिसमें आॅक्शन से किराया बढ़ाए जाने की बात कही गई है। यह पहले आपसी सहमति से होता था। इसके विरोध में सदर बाजार, जवाहर मार्केट, अर्जुन गेट, लक्कड़ मंडी, सुभाष गेट, मीरा घाटी, शाम नगर के किराएदार काफी संख्या में एकत्रित हुए और दुकानदारों ने सांसद अश्वनी चोपड़ा को एक ज्ञापन सौंपा गया। ज्ञापन में मांग की गई कि लीज रूल-2014 को समाप्त करवाया जाए। जिस किराएदार को जब से अलाॅटमेंट हुई है, उस समय के कलेक्टर रेट से मालिकाना हक दिलवाया जाए। अन्यथा कई घर बर्बाद हो जाएंगे। लाखों लोगों का व्यापार बंद हो जाएगा। ज्ञापन देने वालों में पूर्व पार्षद नरेंद्र पंडित, सुदर्शन कालड़ा, रविंद्र ढल, विजय गिरधर, शाम सुंदर, सरदार गुरविंद्र सिंह, अभिषेक भाटिया, जोगिंद्र सचदेवा, डॉ. मुकेश, हरचरण सिंह सहित अन्य मौजूद रहे।
awa_Deva hin_Deva